Document ID: 32000R2072

Komisijos reglamentas (EB) Nr. 2072/2000
2000 m. rugsėjo 29 d.
iš dalies keičiantis Reglamentą (EB) Nr. 1898/97, nustatantį priemonių, kurioms taikomas Tarybos reglamentas (EB) Nr. 3066/95, taikymo kiaulienos sektoriuje taisykles ir panaikinantis Reglamentus (EEB) Nr. 2698/93 ir (EB) Nr. 1590/94, taip pat iš dalies pakeičiantis Reglamentą (EB) Nr. 1585/2000, nustatantį 2000 m. liepos mėn. pateiktų paraiškų gauti importo licenciją tam tikriems kiaulienos produktams pagal Bendrijos sutartyse su Lenkijos Respublika, Vengrijos Respublika, Čekijos Respublika, Slovakija, Bulgarija ir Rumunija numatytą režimą priėmimo apimtį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 31 d. Tarybos reglamentą (EB) Nr. 1727/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Vengrija numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [1], ypač į jo 1 straipsnio 3 dalį,
kadangi:
(1) Komisijos reglamente (EB) Nr. 1898/97 [2] su pakeitimais, padarytais Reglamentu (EB) Nr. 618/98 [3], nustatytos išsamios Europos susitarimuose numatytų priemonių taikymo kiaulienos sektoriuje taisyklės. Jis turėtų būti iš dalies pakeistas atsižvelgiant į Reglamento (EB) Nr. 1727/2000 nuostatas, skirtas kiaulienos produktams.
(2) Iki šio reglamento įsigaliojimo taikytas importo muitų už Reglamento (EB) Nr. 1898/97 I priedo A dalyje išvardytus produktus, importuotus pagal licencijas, kurios buvo naudojamos nuo 2000 m. liepos 1 d., sugrąžinimas priklauso 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo taisykles [4], su paskutiniais pakeitimais, padarytais Reglamentu (EB) Nr. 1602/2000 [5], 878-898 straipsnių taikymo sričiai.
(3) Siekiant užtikrinti tinkamą kiekių valdymą, kiekvienų kvotos metų pabaigoje būtina nustatyti galutinę licencijų galiojimo datą.
(4) Siekiant palengvinti prekybą kiauliena ir suderinti importo licencijoms gauti būtinų užstatų dydžius mėsos sektoriuje, būtina patikrinti Reglamente (EB) Nr. 1898/97 nustatyto užstato dydį.
(5) Nuo 2000 m. liepos 1 d. šį reglamentą reikia taikyti lygiagrečiai su Reglamentu (EB) Nr. 1727/2000.
(6) Komisijos reglamentu (EB) Nr. 1585/2000 [6], remiantis Reglamentu (EB) Nr. 1898/97, yra nustatyti 2000 m. spalio 1 d. - gruodžio 31 d. laikotarpiui turimi kiekiai. Tas reglamentas turėtų būti iš dalies pakeistas atsižvelgiant į šio reglamento I priede pateiktus naujus metinius kiekius.
(7) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1898/97 iš dalies keičiamas taip:
1. Pavadinimas pakeičiamas taip:
"nustatantis priemonių, kurioms taikomi Tarybos reglamentai (EB) Nr. 1727/2000 ir (EB) Nr. 3066/95, taikymo kiaulienos sektoriuje taisykles ir panaikinantis Reglamentus (EEB) Nr. 2698/93 ir (EB) Nr. 1590/94."
2. 1 straipsnio pirma pastraipa pakeičiama taip:
"Visas šio reglamento I priede numatytoms Nr. 1, 2, 3, 4, H1, 5, 6, 7, 8, 9, 10/11, 12/13, 14, 15, 16 ir 17 grupėms priskiriamų produktų importas į Bendriją pagal Reglamentuose (EB) Nr. 1727/2000 ir (EB) Nr. 3066/95 nustatytas priemones vykdomas pateikus importo licenciją."
3. 5 straipsnis pakeičiamas taip:
"5 straipsnis
Taikant Reglamento (EEB) Nr. 3719/88 21 straipsnio 2 dalį, importo licencijos galioja 150 dienų nuo tikrosios jų išdavimo dienos.
Tačiau licencijos negalioja po tų metų, kuriais jos buvo išduotos, birželio 30 d.
Licencijos neperduodamos kitiems:"
4. 6 straipsnis pakeičiamas taip:
"6 straipsnis
Prieš pateikiant paraiškas gauti importo licencijas bet kuriam 1 straipsnyje nurodytam produktui sumokamas 20 eurų už 100 kilogramų užstatas."
5. I priedo A dalis pakeičiama šio reglamento priedu.
2 straipsnis
Reglamento (EB) Nr. 1585/2000 II priedas pakeičiamas šio reglamento II priedu.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugsėjo 29 d.

Labels: 3
15
17
18